Raspberry Pi

Raspberry Pi, usein lyhennettynä RasPi, on mallisarja yhden piirilevyn tietokoneita, jonka on kehittänyt brittiläinen Raspberry Pi Foundation sekä sen tytäryhtiö Raspberry Pi Ltd. Tietokoneet valmistetaan Walesissa Sonyn Pencoedin tehtaalla sekä Kiinassa että Japanissa. 

Syyskuuhun 2016 mennessä tietokonetta oli myyty 10 miljoonaa kappaletta neljän ja puolen vuoden aikana ylittäen odotukset kolminkertaisesti. Maaliskuuhun 2018 mennessä Raspberry Pin malleja on myyty yhteensä 19 miljoonaa kappaletta.

Raspberry Pi

Tietokoneen ensimmäisestä mallista on julkaistu neljä versiota: Model A, Model A+ ja Model B sekä Model B+. Laitteisto perustuu Broadcomin BCM2835-järjestelmäpiiriin (suorittimena ARM1176JZF-S), joka sisältää suorittimen, muistin ja integroidun grafiikkapiirin. Tietokone kytketään televisioon tai näyttöön, syöttölaitteina voi käyttää USB-näppäimistöä ja hiirtä, massamuistina on Secure Digital -kortti. Virtalähteeksi sopii kännykän laturi.
Tietokoneen suoritin on samanlainen kuin vanhemmissa älypuhelimissa. Laitteen suorituskykyä on verrattu 300 MHz Pentium II:een, grafiikkapiirin puolestaan ensimmäiseen Xboxiin.
Yksi puutteista on paristovarmennettu kello. Konetta käynnistettäessä kellonaika pitää aina synkronisoida netistä tai syöttää käsin.

Raspberry Pi julkaistiin 29.2.2012 kello 6:00 (UTC). Tuotteen jakelijoina toimii Premier Farnell ja RS Components. Kummankin jakelijan verkkosivut lamaantuivat tietokoneen valtavan suosion vuoksi ja ensimmäinen 10 000 kappaleen erä Model B-sarjaa myytiin lähes välittömästi loppuun.

Helmikuussa 2015 koneita oli myyty viisi miljoonaa kappaletta, joten se ohitti Sinclair ZX Spectrumin myydyimpänä brittiläisenä koneena.

Raspberry Pi 2

Helmikuussa 2015 säätiö julkaisi Raspberry Pi 2:n joka käyttää neliytimistä 900 MHz BCM2836 ARM Cortex-A7 -suoritinta ja sisältää 1 Gt muistia. Uusi suoritin on suorituskyvyltään noin kuusinkertainen entiseen nähden. Hinnan on tarkoitus olla saman kuin vanhalla B-mallilla.

Raspberry Pi 3

29. helmikuuta 2016 julkaistiin Raspberry Pi 3, jossa on niin Bluetooth kuin WLAN:kin. Erona edellisiin Raspberry Pi:hin ja Raspberry Pi 2:een on se, että tietokoneen suoritin on 32-bittisyyden sijaan 64-bittinen.

Raspberry Pi 4

24. kesäkuuta 2019 julkaistiin Raspberry Pi 4. Erona edellisiin; uusi, noin 3 kertaa tehokkaampi 1.5GHz neliytiminen 64-bittinen ARM-prosessori, 4 Gt muistia, USB-C, Micro HDMI-liitin ja 28 nm viivaleveys, edellisissä 40 nm. Toukokuussa 2020 ilmestyi 8 Gt:n muistilla varustettu malli.

Raspberry Pi 400
2. marraskuuta 2020 julkaistiin Raspberry Pi 400.  Se eroaa konseptiltaan edellisestä malleista siten, että siinä Raspberry Pi 4 on integroitu näppäimistön sisään. Prosessorin kellotaajuutta on nostettu Raspberry Pi neljän 1.5GHz:stä 1.8 GHz:iin.

Raspberry Pi Zero 

Raspberry Pi Zero on Pin pienikokoinen ja liitännöiltään rajoitettu versio, joka esiteltiin 2015. Siitäkin on vuosien varrella tullut useita evoluutioversioita.

Raspberry Pi Pico 

Raspberry Pi Pico on muista Raspberry Pi tuotteista poiketen mikrokontrolleri, joka julkaistiin tammikuussa 2021. Se perustuu Raspberry Pi Säätiön itse suunnittelemaan järjestelmäpiiriin. Siinä ei ole käyttöjärjestelmää vaan se ajaa suoraan esimerkiksi Micropythonilla kirjoitettuja ohjelmia.

Tekniset tiedot ja versiohistoria

Raspberry Pi -tietokoneiden käyttöjärjestelmät
Lukuisista Linux-jakeluista on RasPille sovitettuja versioita, kuten myös FreeBSD:stä ja NetBSD:stä. Myös Plan 9 from Bell Labs ja Inferno on sovitettu koneelle.

Luettelo Raspberry Pi:iden erilaisista käyttöjärjestelmistä

Ichigojam RPI - Raspberry Pi Desktop
 
Lähde:

KODI-kodinviihdekeskuksen aikaisempi nimi oli XBMC.

Risc Os - Windows 10 IoT Core

 
Lähde:

Lehdet 
Tietokonetta käsitellään muun muassa The MagPi -lehdessä.

Lähteet

Aiheesta muualla

 Raspberry Pi
 Ohjelmankehitysympäristö Lazarus ja Raspberry Pi

Yhden piirilevyn tietokoneet
Seulonnan keskeiset artikkelit